کوئٹہ (خ ن) وزیراعلیٰ بلوچستان جام کمال خان پارینے کہ کوئٹہ شونداری پیکیج نا ڈٹ آتیا بروک آ مسہ سال اٹی 80 آن 90 درسَد اسکان عملدرآمد آن شار انا مواصلاتی نظام گچین و زیبائی ٹی ودکی مریک۔ دا ہیت آتا درشانی ءِ او پی ایس ڈی پی 2019.20 و کوئٹہ شونداری پیکیج آ عملدرآمد نا پیش رفت صوبہ نا جم مالی حالیت نا جاچ دیوان آن تران کرسا کرے۔ صوبائی وزیرک زمرک خان اچکزئی، میر اسد بلوچ، عبدالخالق ہزارہ، صوبائی اسمبلی نا باسک اصغر خان اچکزئی، ڈاکٹر ربابہ بلیدی، چیف سیکرٹری فضیل اصغر، ایڈیشنل چیف سیکرٹری ڈٹ بندی و شونداری، ایڈیشنل چیف سیکرٹری داخلہ، سیکرٹری خزانہ، سیکرٹری جانجوڑی، سیکرٹری بلدیات، سیکرٹری صنعت، سیکرٹری گوازی و کمشنر کوئٹہ دیوان اٹ ساڑی ئسر۔
